Σοφία του Νάσσαου

Η **Σοφία** (ολλανδ. *Sophia van Nassau*, 9 Ιουλίου 1836 - 30 Δεκεμβρίου 1913) του Οίκου του Νάσσαου ήταν πριγκίπισσα του Νάσσαου και με το γάμο της έγινε βασίλισσα της Σουηδίας και της Νορβηγίας. Η Σοφία ήταν βασίλισσα της Σουηδίας για 35 χρόνια, περισσότερο από οποιαδήποτε άλλη Σουηδή βασίλισσα. Ήταν η μακροβιότερη βασίλισσα μέχρι το 2011, όταν την ξεπέρασε η βασίλισσα Σίλβια. Είναι επίσης η τελευταία βασίλισσα της Σουηδίας που έχει κρατήσει τον επίσημο τίτλο της *χήρας βασίλισσας της Σουηδίας*.

## Βιογραφία

### Πρώιμη ζωή
Η *Σοφία Βιλελμίνη Μαριάννα Ερριέττα* γεννήθηκε στις 9 Ιουλίου 1836 στο Παλάτι Μπίμπριχ στο Βίζμπαντεν. Ήταν το τέταρτο (τρίτο επιβιώσαν) παιδί και η τέταρτη (τρίτη επιβιώσασα) κόρη του Γουλιέλμου του Νάσσαου και της Παυλίνας, κόρης του Παύλου της Βυρτεμβέργης. Ο πατέρας της πέθανε όταν η Σοφία ήταν τριών ετών και και τον διαδέχθηκε ο ετεροθαλής αδελφός της, Αδόλφος του Λουξεμβούργου.

Έλαβε την κατάλληλη εκπαίδευση για πριγκίπισσες από ιδιωτικούς δασκάλους. Εκπαιδεύτηκε στην ξιφασκία (που συνήθως προορίζεται για τους άνδρες) για να ενισχύσει την πλάτη της και να διορθώσει τη στάση της. Η Σοφία κοινωνικοποιήθηκε με ακαδημαϊκούς και καλλιτέχνες, ενώ η Αυλή του Νάσσαου θεωρήθηκε πιο δημοκρατική από ότι συνηθιζόταν στα περισσότερα γερμανικά παλάτια.

Έμαθε νωρίς την αγγλική γλώσσα και ένιωσε συμπάθεια για το βρετανικό κοινοβουλευτικό σύστημα. Η γλώσσα που ομιλούσε στην παιδική ηλικία δεν ήταν η γερμανική, αλλά η αγγλική. Στη Σοφία δόθηκε η ανατροφή που έμοιαζε περισσότερο με τη μεσαιωνική τάξη του βικτωριανού τρόπου ζωής, την οποία προτίμησε μάλλον, παρά βασιλική.

### Οικογένεια
Τον Ιούλιο του 1856 δέχθηκε στην εξοχική κατοικία της αδελφής της, Μαρίας, στο Μονρεπό έξω από το Νάσσαου, την επίσκεψη του Όσκαρ, Δούκα του Έστεργκετλαντ. Η Σοφία και ο Όσκαρ ερωτεύθηκαν ο ένας τον άλλον. Τον Σεπτέμβριο του 1856 ο Όσκαρ επισκέφθηκε πάλι το Νάσσαου, όπου αυτή τη φορά αρραβωνιάστηκε την Σοφία και ένα μήνα μετά, τον Οκτώβριο, ανακοινώθηκαν επίσημα οι αρραβώνες. Κατά τη διάρκεια των αρραβώνων, η Σοφία εκπαιδεύτηκε στη σουηδική γλώσσα και την ιστορία, όπως άρμοζε στη μελλοντική βασιλική σύζυγο. Σύντομα, η αλληλογραφία τους γινόταν στα σουηδικά, ενώ έμαθε γρήγορα και τη νορβηγική γλώσσα.

Στις 6 Ιουνίου 1857 η Σοφία παντρεύτηκε τον Όσκαρ στο Παλάτι Μπίμπριχ. Απέκτησαν τέσσερεις γιους:
* Γουσταύος (1858 - 1950), Δούκας του Βέρμλαντ, αργότερα *Βασιλιάς της Σουηδίας*, παντρεύτηκε το 1881 τη Βικτωρία της Βάδης, απέκτησαν 3 παιδιά.
* Όσκαρ (1859 - 1953), Δούκας του Γκότλαντ, αργότερα *Κόμης του Βίσμποργκ*, παντρεύτηκε το 1888 την Έμπα Μουνκ της Φούλκιλα, απέκτησαν 5 παιδιά.
* Κάρολος (1861 - 1951), Δούκας του Βέστεργκετλαντ, παντρεύτηκε το 1897 την Ίνγκεμποργκ της Δανίας, απέκτησαν 4 παιδιά.
* Ευγένιος (1865 - 1947), Δούκας του Νάρκε.

H Σοφία ήταν ετεροθαλής αδελφή του Αδόλφου, Μέγα Δούκα του Λουξεμβούργου (και τελευταίου βασιλιά-δούκα του Νάσσαου), ο οποίος δημιούργησε τον τίτλο του *Κόμη του Βίσμποργκ* στην αριστοκρατία του Λουξεμβούργου για το γιο της Σοφίας, τον πρίγκιπα Όσκαρ, ο οποίος έχασε τα δικαιώματα και τους τίτλους διαδοχής, καθώς παντρεύτηκε χωρίς τη συγκατάθεση του βασιλιά.

Οι δισέγγονοι της είναι ο Χαράλδος Ε΄ της Νορβηγίας και ο πρώην βασιλιάς Αλβέρτος Β΄ του Βελγίου. Τρισέγγονοι της είναι η Μαργαρίτα Β΄ της Δανίας, ο Κάρολος ΙΣΤ΄ Γουσταύος της Σουηδίας, ο Φίλιππος του Βελγίου και ο Ερρίκος του Λουξεμβούργου.

## Τίτλοι
*9 Ιουλίου 1836 - 6 Ιουνίου 1857: *Η Γαληνοτάτη Δουκική Υψηλότητα* Πριγκίπισσα Σοφία του Νάσσαου
*6 Ιουνίου 1857 - 18 Σεπτεμβρίου 1872: *Η Βασιλική Υψηλότητα* Η Δούκισσα του Έστεργκετλαντ
*18 Σεπτεμβρίου 1872 - 26 Οκτωβρίου 1905: *Η Μεγαλειότητα της* Η Βασίλισσα της Σουηδίας και της Νορβηγίας
*26 Οκτωβρίου 1905 - 8 Δεκεμβρίου 1907: *Η Μεγαλειότητα της* Η Βασίλισσα της Σουηδίας
*8 Δεκεμβρίου 1907 - 30 Δεκεμβρίου 1913: *Η Μεγαλειότητα της* Η Χήρα Βασίλισσα της Σουηδίας

## Πρόγονοι

## Παραπομπές

* 
* 
* Sofia W M H, urn:sbl:6102, Svenskt biografiskt lexikon (art av Torgny Nevéus), hämtad 2013-11-07.
* Anne-Marie Riiber (1959). *Drottning Sophia.* (Queen Sophia) Uppsala: J. A. Lindblads Förlag. ISBN

|-

|-

Κατηγορία:Οίκος των Μπερναντότ
Κατηγορία:Γερμανοί ευγενείς
Κατηγορία:Σουηδοί ευγενείς
Κατηγορία:Βασίλισσες της Σουηδίας
Κατηγορία:Βασίλισσες της Νορβηγίας
Κατηγορία:Βασιλομήτωρ
Κατηγορία:Πριγκίπισσες του Νάσσαου-Βάιλμπουργκ
Κατηγορία:Δούκισσες της Σουηδίας